
****

РЕПУБЛИКА МАКЕДОНИЈА

Министерство за информатичко општество и администрација

**ПРЕДЛОГ ЗАКОН ЗА ДОПОЛНУВАЊЕ НА**

**ЗАКОНОТ ЗА ВЛАДАТА НА РЕПУБЛИКА МАКЕДОНИЈА**

**ПО СКРАТЕНА ПОСТАПКА**

Скопје, септември, 2014 година

В О В Е Д :

I. ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИТЕ ЗА ДОНЕСУВАЊЕ НА ЗАКОНОТ

Законот за Владата на Република Македонија („Службен весник на Република Македонија бр. 59/00, 12/03, 55/05, 37/06, 115/07, 19/08, 82/08, 10/10, 51/11 и 15/13) , е донесен во 2000 година и во изминатиот период неколку пати изменуван и дополнуван во насока на подобрување на првичните решенија вградени во одредбите на овој закон.

Во членот 19 од Законот за Владата н Република Македонија се утврдени начините на работа на Владата на Република Македонија. Во членот 19 став (1) е утврдено дека по прашањата од својата надлежност Владата работи и одлучува ако на седницата присуствуваат повеќе од половината членот на Владата. Во ставот (2) на истиот член се пропишано дека седниците на Владата редовно ги свикува претседателот на Владата по сопствена иницијатива или по барање од најмалку 1/3 од членовите на Владата, а може и по барање на министрите на еден од коалиционите партнери на Владата. Со предложените измени се има за цел точно да се утврдат правата и обврските на замениците на министрите во случај на отсуство на член на Владата а се со цел поефикасно работење на Владата на Република Македонија.

II. ЦЕЛИ, НАЧЕЛА И ОСНОВНИ РЕШЕНИЈА

Предлог – законот за дополнување на Законот за Владата на Република Македонија по скратена постапка е заснован на истите начела согласно кои е донесен Законот за Владата на Република Македонија.

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОНОТ ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

За спроведување на овој закон не се потребни дополнителни финансиски средства од Буџетот на Република Македонија.

IV. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНОТО ОБЕЗБЕДУВАЊЕ, ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

За спроведување на новите решенија во Законот не се потребни посебни финансиски средства, ниту повлекување на материјални обврски за други субјекти.

V. СКРАТЕНА ПОСТАПКА ЗА ДОНЕСУВАЊЕ НА ЗАКОНОТ

Имајќи го во предвид фактот дека се исполнети условите од членот 170 алинеја 1 од Деловникот на Собранието на Република Македонија, односно дека не е се работи за донесување на сложен и обемен закон, се предлага Законот за дополнување на Законот за Владата на Република Македонија да се донесе по скратена постапка.

ПРЕДЛОГ- ЗАКОН ЗА ДОПОЛНУВАЊЕ НА ЗАКОНОТ ЗА ВЛАДАТА НА РЕПУБЛИКА МАКЕДОНИЈА ПО СКРАТЕНА ПОСТАПКА

Член 1

Во Законот за Владата на Република Македонија („Службен весник на Република Македонија бр. 59/00, 12/03, 55/05, 37/06, 115/07, 19/08, 82/08, 10/10, 51/11 15/13), во членот 19 по ставот (1) се додава нов став (2) кој гласи:

“ (2) Во случај на спреченост и отсуство на членот на Владата, на седницата на Владата може да присуствува и одлучува заменикот на министерот кој го заменува членот на Владата со сите негови права, должности и одговорности и истиот се засметува во мнозинството присутни како да е присутен членот кој го заменува.”

Ставот (2) станува став (3).

Член 2

Овој закон влегува во сила осмиот ден од денот на објавување во „Службен весник на Република Македонија”.